تورکییهلی آکتریسا نئسلیحان آتاگول دوغولو باکییا گلیب.
کولت. آذ خبر وئریر کی، مشهور آکتریسا بو گون آخشام «آلتین کلبک موکافاتلاری» چرچیوهسینده کئچیریلن «معجزه گئجهسی» آدلی کونسرتده ایشتیراک ائدجک. بو موناسیبتله کونسرتدن اول آکتریسانین مئدیا نمایندهلری ایله گؤروشو کئچیریلیب.
نئسلیحان ایلک باکییا گلیش سببلریندن دانیشمازدان اول پایتاختیمیز حاقیندا خوش تصوراتلارینی ایفاده ائدیب:
"باکیدان تکلیف گلنده اینانیلماز درجهده هیجانلاندیم و چوخ سئویندیم. آذربایجانلا تورکییه قارداش اؤلکهدیر، اورتاق دیرلریمیز چوخدور. ایلک دفعهدیر کی، باکییا گلیرم. «
قیسا اتیی ایله دقت چکهن نئسلیحان آچیقلاماسیندا بیلدیریب کی، «آلتین کلبک» موکافاتلاری تورکییه مدنیتی اوچون اؤنملی حادثهلردن بیریدیر. آذربایجان بو تدبیری اونونلا بیرلیکده آددیم آتماسیندان دولایی ممنونلوغونو ایفاده ائدیب.
داها سونرا آکتریسا حیات یولداشی، آکتیور کادیر دوغولو ایله موناسیبتلریندن دانیشیب:
"ایکیمیز ده کینو ساحهسینده چالیشیریق. اودور کی، گرگین ایش قرافیکی اولاندا بیر-بیریمیزی باشا دوشوروک. هئچ موباحثه ائتمیریک. تویوموزدان بیر هفته سونرا چکیلیشلره قاچدیم. ایندی هئچ بیر دعوتی قبول ائتمیرم. عائلهمه واخت آییرماق ایستییرم.
آتاگول گؤزللیک سیررینی ده آچیقلاییب. او دئییب کی، فورمادا قالماق اوچون چوخلو یاتیر و سو ایچیر:
"دوستلاریم همیشه تعجبلنیر کی، نئجه انرژیلی بیریسن. سحر ساعت ۵-ده یاتسام دا، تئز اویانیب چکیلیش مکانینا یوکسک احواللا گئدیرم".
معلومات اوچون بیلدیرک کی، ایلک دفعهدیر کی، آذربایجانلی مشهورلار «آلتین کلبک موکافاتلاری»نین دکابرین ۱۰-دا ایستانبولدا کئچیریلن تقدیمات مراسیمینده ایشتیراک ائدجک. اؤلکهمیز اوچون «آذربایجانین ان پارلاق اولدوزو» کاتقورییاسی آیریلیب. بو نومیناسییا اوزره ۳ نامیزد وار: رؤیا، میری یوسیف و نیگار جمال. قالیب ایزلییجیلر طرفیندن اونلاین سسوئرمه یولو ایله معین اولوناجاق.
«معجزه گئجهسی" آدلی کونسرتینده نئسلیحان آتاگول دوغولو نامیزدلریمیزه دستک مقصدیله ایشتیراک ائدجک. کونسئرتده تاماشاچیلاری رؤیا، میری یوسیف، نیگار جامالین ایفالاری ایله یاناشی موختلیف شوو پروقراملار، ویزاژیست و ساچ ایستیلیستلرینین مصلحتلری و دیگر سورپریزلر ده گؤزلییر.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab